כותרת : חגי תשרי – הגישה האוניברסלית
יוצר הדף: ד"ר גבי ברזילי
עורכת:  מיכל ברגמן
בית המדרש : מרכז יעקב הרצוג
רציונל:
בתרבות ישראל קיימות שתי גישות מרכזיות בנוגע ליחס הראוי בין ישראל לעמים. בקוטב האחד נמצאת גישת "עם לבדד ישכון", המתאפיינת בהסתגרות, בהדגשת הייחודי שבזהות היהודית, ובשלילת הקשר עם הזר; בקוטב הנגדי נמצאת גישת "אור לגויים", הרואה את שליחותו של עם ישראל בעולם בחינוך ובקידום האנושות כולה. דף לימוד זה מציג את הגישה האוניברסלית של "אור לגויים" דרך השתקפותה בחגי תשרי
מבנה הלימוד : 
פתיחה
המנחה יפתח בשאלה:
•	איזה חג בלוח השנה היהודי מתייחס לכל בני האדם ולא ליהודים דווקא?
המנחה ירשום על הלוח את שמות החגים ואת הערכים שהועלו כמתייחסים לכלל האנושות.

לימוד בקבוצות– מקורות 1-3 
לימוד ודיון בשאלות הנלוות.

אסיף במליאה
•	כל קבוצה תתאר בקצרה את התובנות שעלו בה בעקבות הלימוד המשותף.

לימוד בקבוצות– מקורות 4-6
לימוד ודיון בשאלות הנלוות.
אסיף במליאה
•	כל קבוצה תתאר בקצרה את התובנות שעלו בה בעקבות הלימוד המשותף.
המנחה יוביל דיון שיעסוק בשאלות הבאות:
•	האם המסר של חג הפסח הוא רק 'שפוך חמתך על הגויים'?
•	האם קיימים, לדעתכם, מסרים של "עם לבדד ישכון" גם בסוכות? מהם?
•	האם קיימים מסרים אוניברסליים גם בפסח? מהם?
•	איך מיישבים מסרים סותרים באותו חג עצמו?
•	האם יש צורך ליישב ביניהם? מדוע?

לימוד בקבוצות– מקורות 7-8
•	הקבוצות ילמדו את שני המקורות וידונו בהם.
•	כל קבוצה תערוך רשימה של ערכים ואת הביטוי המעשי לכל אחד מהם.
•	המנחה יכוון את הלומדים להוסיף ביטויים מעשיים מוכרים להם וכן רעיונות לביטויים מעשיים שראוי לדעתם להוסיף לחג המסורתי.

לימוד בקבוצות– מקורות 9-10
חלק מהקבוצות יעסקו במקור 9 וחלק ילמדו את מקור 10.

אסיף במליאה
כל קבוצה תציג את התובנות שלה מהלימוד בקבוצות.
המנחה יכוון את הדיון לשאלת משמעותם האוניברסלית של החגים:
•	מהם הממדים האוניברסליים של חגי תשרי?
•	מדוע, לדעתכם, מתארים המקורות את הפן האוניברסלי של החגים?
•	אילו השתמעויות צריכות להיות לממד האוניברסלי גם מעבר לחגי תשרי, אם בכלל?

לימוד לסיכום
המנחה והלומדים ילמדו יחד את מקור 11 וידונו בשאלות הנלוות.